**Oppdrettermøte NDK 2023**

Møtet avholdes digitalt, rett i etterkant av klubbens årsmøte

Tilstede fra Avlsrådet: Trine Senderud, Miriam Øzger, Nina Eriksen og Silje Paulsen

1. *Avlsrådets årsrapport:* Aktiviteter i regi av avlsrådet forrige år ble gjennomgått. Ingen kommentarer eller innvendinger til årsrapport som også har vært trykket i Da nytt.
2. *Helseundersøkelsen:* En ny helseundersøkelse ble gjennomført i fjor høst og 270 hundeeiere har fylt ut. Avlsrådet er fornøyd med antall svar med tanke på registreringstall de senere år. Det er kontinuitet i resultatene på de fleste områdene på denne undersøkelsen versus den forrige undersøkelsen. Det er en økning i rapporterte tilfeller av ulike hudtilstander og plager. Avlsrådet ønsker å gå nærmere inn og undersøke dette området. Det er innledet et samarbeid med Frode Lingås tidligere og han kan også bistå klubben å se nærmere på utfordringene knyttet til hud. Det er også litt økning på områder skjelett (ryggtilstander) og på tilfeller av urinstein sammenlignet med forrige undersøkelse, men dette er en svak økning. Generelt rapporterer eierne at de er godt fornøyd med atferd og temperament, det er lite aggresjon rapportert. Det kommer spørsmål under gjennomgang om det fremkommer en økning i antall keisersnitt siden forrige undersøkelse. Avlsrådet vil se nærmere på dette.
3. *Forslag til endringer i “krav til avlsdyr”:* Avlsrådet ser at ting er i endring, så avlsrådet har forslag om at *“bilateralt ikke hørende individer, kan ikke benyttes i avl”* tas med i teksten som et eget punkt under klubbens “Krav til avlsdyr”. Videre foreslås “*Individer med Atopi og andre alvorlige hudlidelser, skal ikke benyttes i avl”*. Forslaget støttes av oppdrettermøtet. Spørsmål til avlsrådet om hvor mange døve valper som er solgt de siste tre årene. Avlsrådet vet om seks valper som er rapportert inn og en som ikke er rapportert. To av hundene ble døve som følge av en utviklingsfeil i øret. Spørsmål om avlsrådet vet hvordan det går med de hundene som lever opp, evt om det kan undersøkes. Avlsrådet vil drøfte dette i etterkant av møtet.
4. *Nyreprosjektet:* Avlsrådet informerer om status på prosjektet. Det har ikke vært nye tilfeller siden forrige oppdrettermøte. Det er kommet en endring med hensyn til prøvetaking. Da det ikke lenger er tillatt med blodprøver vil prøvetakingen foregå med svaber, og det er tenkt å ta 30 prøver fra ulike hunder.
5. *Møte mellom avlsrådene i Norden:* Avlsrådet orienterer om at det har i mai vært nytt møte mellom de ulike avlsrådene. Dette samarbeidet oppleves som noe alle de nordisk landene har utbytte av. Finland og Danmark forteller om eksempler på at de opplever mer styring fra kennel klubb og mattilsyn på de som klubb og som oppdrettere. I tillegg ble det diskutert hvorvidt en skal være medlem av Wafdal etter at de innførte avlskriterier som er i strid med det som praktiseres og hva som anses som sunn avl i de nordisk landene. Det er derfor ting som tyder på at de å danne et nordisk avlsrådsforum med jevnlige møter kan være nyttig og at det er viktig at klubbene samarbeider på hvordan møte ulike utfordringer, da de nordisk landene har mer lik oppfatning på hva som er sunn avl.
6. *HD:* Forslag på at en tar med i “Krav til avlsdyr” at individer som benyttes i avl skal være HD fri og at det anbefales av HD indeksen er over 200.
7. *Møter:* Avlsrådet planlegger et webinar til i år. Oppfordrer medlemmer til å sende inn forslag til tema til avlsrådet. Det er også satt opp som mål å ha et beskrivningstreff.
8. Eventuelt: spørsmål til avlsrådet om det går ann å finne ut om bruk av patch i avl gir økt forkomst av patch hos avkom.